[{"text_idx": "#000004", "text": "Bythefnos a deuddydd yn o\u0302l roeddwn i\u2019n eistedd yn fy sedd mewn awyren ar fin gadael Chile am y tro olaf flwyddyn hon, ac am deimlad rhyfedd oedd hynna! Ro\u2019n i mor hapus am fod yn dychwelyd adre am gyfnod er mwyn gweld teulu a ffrindiau eto am y tro cyntaf ers blwyddyn. Er hynny roeddwn i\u2019n hollol drist am fod yn gadael yr holl ffrindiau yn Chile oedd wedi bod yn deulu i mi dros y flwyddyn ddiwethaf. Mae\u2019n od mai weithiau dim ond pan ddaw cyfnod i ben y byddwch chi\u2019n sylwi pa mor arbennig oedd y cyfnod hwn. Yn anffodus dyw\u2019r daith o Gymru i Chile ddim yn un fer na rhad, ac roeddwn i\u2019n ymwybodol iawn o hyn wrth ffarwelio gyda phawb am y tro olaf, gan addo i\u2019n gilydd y byddwn ni\u2019n cwrdd eto yn y dyfodol, ar ryw bwynt."}]